รู้จัก 'รศ.มาณิศา พิพัฒนสมพร' อาจารย์และนักวิจัยแถวหน้าแห่ง 'มหาวิทยาลัยเวอร์จิเนียเทค'
รู้จัก รศ.ดร.มาณิศา พิพัฒนสมพร อาจารย์คนไทยที่ภาควิชาวิศวกรรมไฟฟ้าและคอมพิวเตอร์  มหาวิทยาลัยเวอร์จิเนียเทค หนึ่งในสถาบันการศึกษาอันดับต้นๆของสหรัฐฯ
อาจารย์ประจำ รับบทบาทด้านการสอนและทำวิจัย ที่ ในรัฐเวอร์จิเนียมากว่า 15 ปีแล้ว ดร.มาณิศา เล่าให้วีโอเอ ไืทย ถึงเส้นทางสายวิชาการในต่างประเทศของเธอ โอกาสครั้งใหญ่ที่ ดร.มาณิศา ได้รับในเกือบจะทันทีหลังจากเรียนจบปริญญาเอกด้านวิศวกรรมไฟฟ้าที่เวอร์จิเนียเทค คือจุดเริ่มต้นสำคัญของการก้าวขึ้นมาเป็นอาจารย์คนไทยที่ต้องสอนนักเรียนในมหาวิทยาลัยชั้นนำของสหรัฐฯด้วยวัยเพียงไม่ถึง 30 ปี นอกจากการเรียนการสอนที่ต้องรับผิดชอบ รศ.มาณิศา ยังรับหน้าที่หลักในด้านการค้นคว้าและวิจัยขั้นสูงภายในห้องปฏิบัติการ ของศูนย์วิจัยแห่งมหาวิทยาลัยเวอร์จิเนียเทค วิทยาเขตที่ตั้งอยู่ในย่านอาร์ลิงตัน ไม่ไกลจากกรุงวอชิงตัน โดยจะเน้นการเขียนเสนอโครงการเพื่อขอรับทุนสนับสนุนจากหน่วยงานต่างๆ เพื่อพัฒนางานวิจัยทางเทคโนโลยีให้ประสบความสำเร็จมาแล้วหลายโครงการ ประสบการณ์การเป็นอาจารย์ในมหาวิทยาลัยต่างประเทศหลายปี ทำให้ กร.มาณิศา มองเห็นแรงพลวัตรการขับเคลื่อนด้านความรู้ที่ปรับตัวได้รวดเร็วมากกว่าการเรียนการสอนในเมืองไทย แม้จะเป็นคนไทยที่มาอาศัยและทำงานในแวดวงวิจัยระดับสูงในต่างแดน แต่ที่ผ่าน ดร.มาณิศา ก็ประสานความร่วมมือกับสถาบันหลายแห่งในการใช้ประสบการณ์และความรู้กลับมาเป็นประโยชน์ให้กับประเทศบ้านเกิดอยู่บ่อยๆครั้งเช่นกัน สำเร็จการศึกษาปริญสาตรีจากคณะวิศวกรรมศาสตร์จากจุฬาลงกรณ์มหาวิทยาลัย และปริญญาโทจากมหาวิทยาลัยเทคโนโลยีแห่งเอเชีย หรือ AIT ก่อนจะเดินทางมาศึกษาต่อปริญญาเอกและทำงานเป็นที่มหาวิทยาลัยเวอร์จิเนียเทคแห่งนี้